pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.ดีเดย์จิตอาสาปราบยุงลายทั่วไทย
วันพฤหัสบดีที่ 22 สิงหาคม 2562
สธ.ดีเดย์จิตอาสาปราบยุงลายทั่วไทย
กระทรวงสาธารณสุข ดีเดย์นําชาวสาธารณสุขทั่วประเทศ ร่วมทํากิจกรรมจิตอาสาพัฒนาสิ่งแวดล้อม กําจัดแหล่งเพาะพันธุ์ยุงลาย ลดโรคไข้เลือดออก “ทําความดีด้วยหัวใจ” ตามพระราชปณิธานของสมเด็จพระเจ้าอยู่หัวมหาวชิราลงกรณ บดินทรเทพยวรางกูร
วันนี้ (22 สิงหาคม 2562) ที่กระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข ประชุมทางไกล (VDO Conference) นายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไปทุกจังหวัด เกี่ยวกับมาตรการป้องกันควบคุมโรคไข้เลือดออก พร้อมเปิดโครงการจิตอาสา “ทําความดีด้วยหัวใจ” เพื่อประโยชน์ด้านสาธารณสุขและประชาชน ตามพระราชปณิธานของสมเด็จพระเจ้าอยู่หัว มหาวชิราลงกรณ บดินทรเทพยวรางกูร ด้วยกิจกรรมจิตอาสาพัฒนาสิ่งแวดล้อม กําจัดแหล่งเพาะพันธุ์ยุงลาย ลดโรคไข้เลือดออก
นายแพทย์สุขุมกล่าวว่า กระทรวงสาธารณสุขได้ดําเนินการป้องกันการเกิดโรคไข้เลือดออกมาอย่างต่อเนื่อง ด้วยความร่วมมือจากประชาชนทุกภาคส่วนในการกําจัดแหล่งเพาะพันธุ์ยุงลายซึ่งเป็นสาเหตุของโรค นอกจากนี้ศูนย์อํานวยการใหญ่จิตอาสาพระราชทาน 904 วปร. เห็นชอบให้บูรณาการกิจกรรม “จิตอาสาพัฒนาสิ่งแวดล้อม กําจัดแหล่งเพาะพันธุ์ยุงลาย” เป็นกิจกรรมหนึ่งในการดําเนินงานของจิตอาสาพระราชทาน 904 วปร. ภายใต้โครงการหน่วยพระราชทานและประชาชนจิตอาสา “เราทําความดี ด้วยหัวใจ” ในวันนี้ ได้นําจิตอาสาร่วมกันจัดการสิ่งแวดล้อมพร้อมกันทุกจังหวัด ดําเนินการอย่างต่อเนื่องทุกสัปดาห์ โดยมีกิจกรรมต่างๆ ได้แก่ กําจัดลูกน้ํา ทําลายแหล่งเพาะพันธุ์ ทั้งภายในและภายนอกสถานที่ของบ้าน วัด โรงเรียน โรงแรม โรงงาน โรงพยาบาล และสถานที่ราชการ
นายแพทย์สุขุมกล่าวต่อว่า ขณะนี้ประเทศไทยอยู่ในช่วงฤดูฝนทําให้มีการระบาดของโรคไข้เลือดออกในหลายพื้นที่ ได้สั่งการให้ทุกจังหวัดดําเนินการตามมาตรการที่กําหนด โดยเปิดศูนย์ปฏิบัติการภาวะฉุกเฉิน (EOC) ในจังหวัดที่มีการระบาด เน้นการป้องกันโดยให้บุคลากรสาธารณสุข อสม. ให้ความรู้ประชาชนดูแลป้องกันตนเองและครอบครัวไม่ให้ยุงกัด ดูแลกําจัดแหล่งเพาะพันธุ์ยุงลายในบ้านและชุมชน หากมีไข้ 2 วันแล้วอาการไม่ดีขึ้นให้รีบมาโรงพยาบาล ขอความร่วมมือคลินิกและร้านขายยาไม่จ่ายยาแก้ปวดลดไข้กลุ่มเอนเสดแก่ผู้ป่วยที่สงสัยอาจป่วยเป็นไข้เลือดออก นอกจากนี้ ได้ให้กรมการแพทย์จัดทําเกณฑ์รักษา–การส่งต่อผู้ป่วยที่ชัดเจน จัดอบรมแพทย์ จัดแพทย์ผู้เชี่ยวชาญให้คําปรึกษาตลอด 24 ชั่วโมง
“สถานการณ์ไข้เลือดออกภูมิภาคเอเชียตะวันออกเฉียงใต้ มีแนวโน้มพบผู้ป่วยเพิ่มสูงจากปีที่ผ่านมา 2-3 เท่า สําหรับประเทศไทยล่าสุดเมื่อวันที่ 14 สิงหาคม 2562 พบผู้ป่วย 69,055 ราย เสียชีวิต 75 ราย โดยพบมากในกลุ่มอายุ 5 – 14 ปี หากไม่ร่วมมือกันดําเนินการอย่างเข้มแข็งและต่อเนื่อง คาดว่าปีนี้จะพบผู้ป่วยสูงกว่าแสนราย ขอให้ทุกคนร่วมมือกันกําจัดแหล่งเพาะพันธุ์ยุงลายทุกสัปดาห์ตามมาตรการ 3 เก็บ 3 โรค ซึ่งจะช่วยลดจํานวนผู้ป่วยลงได้” นายแพทย์สุขุมกล่าว
********************************** 22 สิงหาคม 2562
รัฐบาลไทย-ข่าวทำเนียบรัฐบาล-งานสัมมนา ASA Real Estate Forum 2018 ภายใต้แนวคิด “ปรับบ้าน ปรุงเมือง Redefined Habitat”
วันศุกร์ที่ 9 กุมภาพันธ์ 2561
งานสัมมนา ASA Real Estate Forum 2018 ภายใต้แนวคิด “ปรับบ้าน ปรุงเมือง Redefined Habitat”
รัฐมนตรีว่าการกระทรวงอุตสาหกรรม เป็นประธานในงานสัมมนา ASA Real Estate Forum 2018 ภายใต้แนวคิด “ปรับบ้าน ปรุงเมือง Redefined Habitat” ณ โรงแรมเซ็นทาราแกรนด์ แอท เซ็นทรัลเวิร์ด
วันที่ 9 กุมภาพันธ์ 2561 นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในงานสัมมนา ASA Real Estate Forum 2018 ภายใต้แนวคิด “ปรับบ้าน ปรุงเมือง Redefined Habitat” พร้อมปาฐกถา เรื่อง Thailand, Junction of the world ประเทศไทยขั้วเศรษฐกิจแห่งใหม่ของโลก ณ โรงแรมเซ็นทาราแกรนด์ แอท เซ็นทรัลเวิร์ด
รัฐบาลไทย-ข่าวทำเนียบรัฐบาล-สธ.ส่งแพทย์ผู้เชี่ยวชาญด้านระบาดวิทยา อาชีวเวชศาสตร์ และพิษวิทยา ร่วมหาสาเหตุการป่วยผู้ต้องขังที่เรือนจำกันทรลักษ์
วันพฤหัสบดีที่ 14 ธันวาคม 2560
สธ.ส่งแพทย์ผู้เชี่ยวชาญด้านระบาดวิทยา อาชีวเวชศาสตร์ และพิษวิทยา ร่วมหาสาเหตุการป่วยผู้ต้องขังที่เรือนจํากันทรลักษ์
กระทรวงสาธารณสุข ส่งแพทย์ผู้เชี่ยวชาญด้านระบาดวิทยา อาชีวเวชศาสตร์และพิษวิทยาจากส่วนกลาง ร่วมหาสาเหตุการเจ็บป่วยของผู้ต้องขังในเรือนจํากันทรลักษ์
กระทรวงสาธารณสุข ส่งแพทย์ผู้เชี่ยวชาญด้านระบาดวิทยา อาชีวเวชศาสตร์และพิษวิทยาจากส่วนกลาง ร่วมหาสาเหตุการเจ็บป่วยของผู้ต้องขังในเรือนจํากันทรลักษ์ โดยในวันนี้ได้ส่งทีมแพทย์เข้าคัดกรองผู้ป่วยและให้การรักษาตามอาการ ขณะนี้นอนพักรักษาตัวในโรงพยาบาล2ราย
วันนี้ (14 ธันวาคม 2560) นายแพทย์เจษฎา โชคดํารงสุข ปลัดกระทรวงสาธารณสุขให้สัมภาษณ์กรณีผู้ต้องขังในเรือนจํากันทรลักษ์จ.ศรีสะเกษ ป่วยด้วยอาการแขนขาอ่อนแรง ปวดศีรษะ ปวดท้ายทอย ใจสั่น มือสั่นและมีผู้เสียชีวิต ว่า ในวันนี้ได้ส่งผู้ตรวจราชการกระทรวงเขตสุขภาพที่10ลงพื้นที่ติดตามการดําเนินงานด้านการรักษาพยาบาลและสอบสวนควบคุมโรคโดยมีทีมแพทย์จากโรงพยาบาลกันทรลักษ์ โรงพยาบาลศรีษะเกษ ทีมสอบสวนโรคจากสํานักงานควบคุมป้องกันโรคที่10และสํานักงานสาธารณสุขจังหวัดศรีสะเกษร่วมกันตรวจคัดกรองผู้ต้องขังในเรือนจําที่มีอาการเจ็บป่วย เก็บตัวอย่างน้ําดื่มน้ําใช้ ตรวจหาโลหะหนักในเลือดและปัสสาวะ ตรวจหาสารหนูในตัวอย่างอาหารสด/ อาหารปรุง / อาเจียน/ อุจจาระ รวมทั้งตรวจหาระดับวิตามินบี1ในเลือด โดยส่งตัวอย่างที่เก็บทั้งหมดไปตรวจที่กรมวิทยาศาสตร์การแพทย์ จะเร่งรัดให้ได้ผลโดยเร็ว นอกจากนี้ ได้ส่งทีมสุขภาพจิต จากกรมสุขภาพจิตเข้าไปดูแลควบคู่ไปด้วย
โดยอาการเจ็บป่วยที่พบคือ แขนขาอ่อนแรง ปวดศีรษะ ปวดท้ายทอย ใจสั่น มือสั่น เบื้องต้นได้ให้การรักษาตามอาการ และฉีดวิตามินบีให้ผู้ต้องขังจํานวน800ราย พร้อมแนะนําให้ผู้ดูแลเรือนจําเข้มงวดเรื่องความสะอาดของน้ําดื่มน้ําใช้ และให้เติมปริมาณคลอรีนในน้ําดื่มน้ําใช้ตามมาตรฐาน ขณะนี้มีผู้ป่วยต้องนอนรักษาในโรงพยาบาล2รายที่โรงพยาบาลกันทรลักษ์และโรงพยาบาลศรีสะเกษ ในส่วนผู้เสียชีวิต 2 ราย อยู่ระหว่างการชันสูตรหาสาเหตุการเสียชีวิต
“เนื่องจากการเจ็บป่วยของผู้ต้องขังในครั้งนี้ มีจํานวนผู้ป่วยค่อนข้างมาก และการอยู่รวมกันในที่จํากัด หากป่วยด้วยโรคติดต่อเสี่ยงที่จะเกิดการระบาดได้ง่าย หรือหากเป็นโรคที่เกิดจากสิ่งแวดล้อมก็จะพบการเจ็บป่วยด้วยโรคเดียวกันได้ ดังนั้นเพื่อป้องกันการเกิดเหตุการณ์ซ้ําได้ส่งแพทย์ผู้เชี่ยวชาญด้านระบาดวิทยา อาชีวเวชศาสตร์ จากกรมควบคุมโรคและโรงพยาบาลนพรัตน์ราชธานี รวมทั้งเชิญผู้เชี่ยวชาญด้านพิษวิทยาจากโรงพยาบาลรามาธิบดี เข้าร่วมสอบสวนหาสาเหตุการป่วยและเสียชีวิตต่อไป”นายแพทย์เจษฎา กล่าว
****************************** 14ธันวาคม 2560
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยมอบทุนการศึกษาให้กับเยาวชนในกิจกรรม “ทางด่วนเพื่อเยาวชน” ประจำปี 2560
วันพุธที่ 17 พฤษภาคม 2560
การทางพิเศษแห่งประเทศไทยมอบทุนการศึกษาให้กับเยาวชนในกิจกรรม “ทางด่วนเพื่อเยาวชน” ประจําปี 2560
การทางพิเศษแห่งประเทศไทย (กทพ.) กระทรวงคมนาคม จัดกิจกรรม “ทางด่วนเพื่อเยาวชน” ประจําปี 2560 มอบทุนการศึกษาให้กับเยาวชนในชุมชนและโรงเรียนบริเวณแนวเขตทางพิเศษ จํานวน 40 ทุน เป็นเงินทั้งสิ้น 400,000 บาท
เพื่อสนับสนุนค่าใช้จ่ายด้านการศึกษาของเยาวชนที่ขาดแคลน ช่วยแบ่งเบาภาระค่าใช้จ่ายของผู้ปกครอง และสร้างความสัมพันธ์อันดีต่อโรงเรียนและชุมชนในบริเวณแนวเขตทางพิเศษ
นายณรงค์ เขียดเดช ผู้ว่าการ กทพ. เป็นประธานในพิธีมอบทุนการศึกษาตามกิจกรรม “ทางด่วนเพื่อเยาวชน” ประจําปี 2560 ในวันที่ 15 พฤษภาคม 2560 ณ ห้องประชุม กทพ. สํานักงานจตุจักร โดยมีผู้บริหาร และพนักงาน กทพ. ร่วมในพิธี
นายณรงค์ เขียดเดช กล่าวว่า กทพ. ได้จัดกิจกรรม “ทางด่วนเพื่อเยาวชน” โดยมอบทุนการศึกษาให้กับเยาวชนในชุมชนหรือโรงเรียนบริเวณแนวเขตทางพิเศษตั้งแต่ปี 2545 ด้วยตระหนักถึงความสําคัญของการศึกษาที่จะช่วยพัฒนาให้เยาวชนเติบโตอย่างมีคุณภาพ และเป็นกําลังสําคัญของชาติในอนาคต สําหรับปี 2560 ได้มอบทุนการศึกษา จํานวน 40 ทุน ทุนละ 10,000 บาท เป็นเงินรวมทั้งสิ้น 400,000 บาท ประกอบด้วย ชุมชนเกาะกลาง ชุมชนคลองเตยใน 1 ชุมชนสวนอ้อย ชุมชนล็อค 4 - 5 - 6 ชุมชนกรุงเทพพัฒนา ชุมชนวัดไผ่เงิน ชุมชนเมืองอยู่ดี ชุมชนวัดมหาพฤฒาราม ชุมชนพัฒนาบ่อนไก่ ชุมชนตรอกสลักหิน ชุมชนวัดดวงแข ชุมชนวัดมะกอกส่วนหน้า ชุมชนบ้านครัวใต้ ชุมชนวัดมะกอกกลางสวน ชุมชนมิตรไมตรี 1 - 2 ชุมชนหลังวัดมักกะสัน ชุมชนสระแก้ว ชุมชนโค้งรถไฟยมราช ชุมชนบ้านแบบ ชุมชนมั่นสิน ชุมชนริมทางรถไฟหลังกรมทางหลวง ชุมชนร่วมพัฒนาวรพจน์ 1 ชุมชนบ้านครัวตะวันตก ชุมชนโรงน้ําแข็ง ชุมชนวัดบัวขวัญ ชุมชนดอนกุศลร่วมใจ ชุมชนบึงพระราม 9 ชุมชนบึงพระราม 9 พัฒนา ชุมชนบ้านเอื้ออาทร โซน 1, 2 โรงเรียนวัดบัวขวัญ โรงเรียนสตรีวัดมหาพฤฒาราม โรงเรียนวัดพระยายัง โรงเรียนพระแม่มารี โรงเรียนประถมนนทรี โรงเรียนวัดชัยมงคล โรงเรียนอมันนฤมิต โรงเรียนคลองเกลือ โรงเรียนสมาคมสตรีไทย และศูนย์พัฒนาเด็กอ่อนก่อนวัยเรียนริมทางรถไฟมักกะสัน
ทั้งนี้ กทพ. จะมอบทุนการศึกษาตามกิจกรรม “ทางด่วนเพื่อเยาวชน” อย่างต่อเนื่องต่อไป เพื่อแบ่งเบาภาระให้กับผู้ปกครอง ตลอดจนช่วยเสริมสร้างความสัมพันธ์อันดีระหว่าง กทพ. กับชุมชนและโรงเรียนในบริเวณแนวเขตทางพิเศษ อันจะนําไปสู่การให้ความร่วมมือในการเฝ้าระวังการบุกรุก การระวังเหตุร้าย อัคคีภัย รวมถึงการรักษาสภาพแวดล้อมและความสะอาดในพื้นที่เขตทางพิเศษ
รัฐบาลไทย-ข่าวทำเนียบรัฐบาล-สธ. กำหนดนโยบายปี 2563 เน้น 6 เรื่องสำคัญ ช่วยลดรายจ่าย เพิ่มรายได้ ประชาชนแข็งแรง ทำให้เศรษฐกิจของประเทศแข็งแรง
วันพุธที่ 6 พฤศจิกายน 2562
สธ. กําหนดนโยบายปี 2563 เน้น 6 เรื่องสําคัญ ช่วยลดรายจ่าย เพิ่มรายได้ ประชาชนแข็งแรง ทําให้เศรษฐกิจของประเทศแข็งแรง
กระทรวงสาธารณสุข กําหนดนโยบายปี 2563 เน้น 6 เรื่องสําคัญ การป้องกันควบคุมวัณโรค การใช้ยาอย่างสมเหตุผล พัฒนาระบบบริการปฐมภูมิ ลดแออัด ลดรอคอยในโรงพยาบาล การเข้าถึงกัญชาทางการแพทย์ และพัฒนางานวิจัย นวัตกรรมด้านสุขภาพ ช่วยลดรายจ่าย เพิ่มรายได้ ประชาชนแข็ง
กระทรวงสาธารณสุข กําหนดนโยบายปี 2563 เน้น 6 เรื่องสําคัญ การป้องกันควบคุมวัณโรค การใช้ยาอย่างสมเหตุผล พัฒนาระบบบริการปฐมภูมิ ลดแออัด ลดรอคอยในโรงพยาบาล การเข้าถึงกัญชาทางการแพทย์ และพัฒนางานวิจัย นวัตกรรมด้านสุขภาพ ช่วยลดรายจ่าย เพิ่มรายได้ ประชาชนแข็งแรง ทําให้เศรษฐกิจของประเทศแข็งแรง
วันนี้ (6 พฤศจิกายน 2562) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานพิธีลงนามคํารับรองการปฏิบัติงาน (Performance Agreement : PA) ประจําปี 2563 ระหว่างปลัดกระทรวงสาธารณสุข รองปลัดกระทรวงสาธารณสุข อธิบดี กับรัฐมนตรีว่าการกระทรวงสาธารณสุข และรัฐมนตรีช่วยว่าการกระทรวงสาธารณสุข โดยปีงบประมาณ พ.ศ. 2563 กระทรวงสาธารณสุข ได้จัดทําคํารับรองการปฏิบัติงาน รวม 10 ประเด็น 31 ตัวชี้วัด ให้หน่วยงานในสังกัดนําไปเป็นแนวทางการดําเนินงาน เน้นหนักใน 6 เรื่องสําคัญดังนี้
1.การควบคุมป้องกันวัณโรค ให้มีอัตราความสําเร็จในการรักษาผู้ป่วยวัณโรคปอดรายใหม่มากกว่าร้อยละ 85 2.มีการจัดการภัยคุกคามความมั่นคงทางสุขภาพ โดยให้มีการดําเนินการใช้ยาอย่างสมเหตุผล(RDU)ขั้นที่ 2 ร้อยละ 60 ขั้นที่ 3 ร้อยละ 20 ตลอดจนมีการจัดระบบการใช้ยาอย่างสมเหตุอย่างน้อยจังหวัดละ 1 อําเภอ และให้มีระบบการจัดการการดื้อยาต้านจุลชีพอย่างบูรณาการ ลดการติดเชื้อดื้อยาในกระแสเลือดลงร้อยละ 7.50 3.พัฒนาระบบสุขภาพปฐมภูมิ โดยร้อยละ 70 ของอําเภอผ่านเกณฑ์การประเมินการพัฒนาคุณภาพชีวิตทีมีคุณภาพ พัฒนา อสม.80,000 คน เป็น อสม.หมอประจําบ้าน และร้อยละ 75 ของ รพ.สต.ผ่านเกณฑ์พัฒนาคุณภาพรพ.สต.ติดดาว
4.ลดแออัด ลดรอคอยในโรงพยาบาล โดยร้อยละ 80 ของโรงพยาบาลจะต้องมีระบบนัดคิวออนไลน์ ร้อยละ 80 ของโรงพยาบาลศูนย์ 34 แห่งผ่านเกณฑ์ห้องฉุกเฉิน (ER) คุณภาพ 5.มีคลินิกให้บริการกัญชาทางการแพทย์นําร่องอย่างน้อยเขตสุขภาพละ 1 แห่ง เพื่อการเข้าถึงกัญชาทางการแพทย์ และ6.ทุกเขตสุขภาพต้องมีการพัฒนาระบบบริหารจัดการที่มีประสิทธิภาพ
นายอนุทินกล่าวต่อว่า การจัดทําคํารับรองการปฏิบัติงาน หรือ PA เป็นหัวใจของการบริหารงาน ช่วยให้รู้เป้าหมายในการทํางานร่วมกัน เป็นข้อตกลงของทั้ง 2 ฝ่ายที่จะทํางานร่วมกันให้บรรลุเป้าหมายที่กําหนดไว้ เน้นการบริหารจัดการเชิงรุก การสร้างสุขภาพ ลดการรอคอยในโรงพยาบาล นําไปสู่ความสําเร็จของคุณภาพการให้บริการช่วยให้ประชาชน ลดรายจ่าย เพิ่มรายได้ ประชาชนแข็งแรง ทําให้เศรษฐกิจของประเทศแข็งแรง โดยมีการติดตามความคืบหน้าทุก 3, 6, 9 และ 12 เดือน
************************** 6 พฤศจิกายน 2562
*******************************
รัฐบาลไทย-ข่าวทำเนียบรัฐบาล-โฆษก ศบค. ชี้แจงการเก็บข้อมูลผู้เข้าใช้บริการแพลตฟอร์ม "ไทยชนะ" 60 วันเพื่อประโยชน์ในการติดตามผู้ติดเชื้อ ขอความร่วมมือผู้ประกอบการที่ไม่ได้อยู่ในระยะ 2 ปฏิบัติตามมาตรการหลัก 5 ข้อ
วันพุธที่ 20 พฤษภาคม 2563
โฆษก ศบค. ชี้แจงการเก็บข้อมูลผู้เข้าใช้บริการแพลตฟอร์ม "ไทยชนะ" 60 วันเพื่อประโยชน์ในการติดตามผู้ติดเชื้อ ขอความร่วมมือผู้ประกอบการที่ไม่ได้อยู่ในระยะ 2 ปฏิบัติตามมาตรการหลัก 5 ข้อ
โฆษก ศบค. ชี้แจงการเก็บข้อมูลผู้เข้าใช้บริการแพลตฟอร์ม "ไทยชนะ" 60 วัน เพื่อประโยชน์ในการติดตามผู้ติดเชื้อ พร้อมขอความร่วมมือผู้ประกอบการที่ไม่ได้อยู่ในระยะ 2 ปฏิบัติตามมาตรการหลัก 5 ข้อ เตรียมความพร้อมเพื่อให้บริการในระยะต่อไป
วันนี้ (20 พ.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ชี้แจงข้อสงสัยการใช้แพลตฟอร์ม “ไทยชนะ” ที่ต้องสแกน QR Code หลายรอบ เช่น เมื่อสแกน QR Code เช็คอินเข้าห้างสรรพสินค้าแล้ว ยังต้องสแกน QR Code เช็คอินเมื่อเข้าในร้านย่อย ๆ ภายในห้างสรรพสินค้าอีกด้วย ทั้งนี้ เพื่อความสะดวกในการตรวจสอบติดตามค้นหาผู้ป่วย เนื่องจากห้างสรรพสินค้าสามารถจุคนได้จํานวนหลักหมื่น หากพบผู้ป่วยติดเชื้อไวรัสโควิด-19 เพียง 1 คน จะต้องทําการติดตามตรวจหาผู้ป่วยเพิ่มเติมเป็นจํานวนมาก หากทุกคนร่วมมือสแกน QR Code เมื่อเข้าร้านค้าขนาดย่อยภายในห้างสรรพสินค้า ก็จะสะดวกต่อการระบุพื้นที่เพื่อติดตามสืบสวนผู้ป่วยติดเชื้อไวรัสโควิด-19 และสามารถระบุผู้ที่สัมผัสใกล้ชิดกับผู้ติดเชื้อได้ง่ายขึ้นอีกด้วย ดังนั้น เมื่อจํากัดวงพื้นที่แพร่ระบาดของเชื้อไวรัสโควิด-19 ได้ จึงไม่ต้องทําการตรวจหาเชื้อในวงกว้าง ไม่กระทบต่อการดําเนินชีวิต
โฆษก ศบค. ยังขอความร่วมมือสถานประกอบกิจการ/กิจกรรมลงทะเบียนแพลตฟอร์ม “ไทยชนะ” เพื่อประโยชน์ในการป้องกันการแพร่ระบาดของเชื้อไวรัสโควิด-19 เพราะจะทําให้ผู้ประกอบกิจการจะสามารถทราบได้ หากพบผู้ที่เข้ามาใช้บริการเป็นผู้ป่วยติดเชื้อไวรัสโควิด-19 จากข้อมูลการสแกน QR Code รวมทั้งดูแลความสะอาดภายในพื้นที่และป้องกันตนเองด้วย สําหรับการเก็บข้อมูลผู้เข้าใช้บริการแพลตฟอร์ม “ไทยชนะ” ที่มีระยะเวลาในการเก็บข้อมูลถึง 60 วันนั้น เป็นการปฏิบัติตามประสบการณ์ที่พบในช่วงต้นของสถานการณ์ คือ ผู้ที่ติดเชื้อจากสนามมวย พบว่ามีการติดเชื้อจากรุ่นที่ 1 ไปยังรุ่น 2 - 4 จะใช้เวลาในการติดตามแต่ละรุ่นถึง 14 วัน รวมอยู่ที่ประมาณ 60 วัน ดังนั้น จึงมีความจําเป็นที่จะต้องมีการติดตามผู้เข้าใช้บริการแพลตฟอร์ม “ไทยชนะ” เป็นระยะเวลา 60 วัน
โฆษก ศบค. ยังตอบคําถามกรณีมีข้อมูลระบุผู้ได้รับเชื้
รัฐบาลไทย-ข่าวทำเนียบรัฐบาล-ศบค.มท. เผยทั่วประเทศพร้อมใจปิดร้านค้าและสถานประกอบการขายสุรา ลดเสี่ยงโควิด-19 [กระทรวงมหาดไทย]
วันอาทิตย์ที่ 12 เมษายน 2563
ศบค.มท. เผยทั่วประเทศพร้อมใจปิดร้านค้าและสถานประกอบการขายสุรา ลดเสี่ยงโควิด-19 [กระทรวงมหาดไทย]
ศบค.มท. เผยทั่วประเทศพร้อมใจปิดร้านค้าและสถานประกอบการขายสุรา ลดเสี่ยงโควิด-19
วันนี้ (12 เม.ย.63) เวลา 14:00 น. ศูนย์อํานวยการบริหารสถานการณ์โรคติดเชื้อไวรัสโคโรนา 2019 (โควิด - 19) กระทรวงมหาดไทย (ศบค.มท.) เปิดเผยว่า ตามที่ได้เกิดสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในหลายจังหวัดทั่วประเทศ ซึ่งผู้ว่าราชการจังหวัดทุกจังหวัดในฐานะผู้กํากับการบริหารราชการในสถานการณ์ฉุกเฉินจังหวัด ได้พิจารณาใช้มาตรการต่าง ๆ ในการสกัดกั้นการแพร่ระบาดของโรคโควิด-19 เพื่อความปลอดภัยกับพี่น้องประชาชนในทุกพื้นที่
โดยในวันนี้ (12 เม.ย.63) ศบค. มท. ได้รับรายงานว่า ผู้ว่าราชการจังหวัด 76 จังหวัดทั่วประเทศ ในฐานะผู้กํากับการบริหารราชการในสถานการณ์ฉุกเฉินจังหวัด ได้พิจารณาออกคําสั่งปิดร้านค้าและสถานประกอบการจําหน่ายสุราเป็นการชั่วคราว เพื่อลดความเสี่ยงของประชาชนในการสัมผัสเชื้อโรคในช่วงการแพร่ระบาดโรคโควิด-19 ซึ่งมีรายละเอียดวันและจังหวัด ดังนี้
1) ปิดถึงวันที่ 15 เมษายน 2563 จํานวน 4 จังหวัด ได้แก่ จังหวัดระยอง ระนอง บึงกาฬ กระบี่
2) ปิดถึงวันที่ 16 เมษายน 2563 จํานวน 7 จังหวัดได้แก่ จังหวัดสกลนคร ยะลา พิจิตร ลพบุรี พระนครศรีอยุธยา เชียงราย และแม่ฮ่องสอน
3) ปิดถึงวันที่ 17 เมษายน 2563 จํานวน 6 จังหวัด ได้แก่ จังหวัดอํานาจเจริญ อุตรดิตถ์ กาฬสินธุ์ ยโสธร สุราษฎร์ธานี ขอนแก่น
4) ปิดถึงวันที่ 18 เมษายน 2563 จํานวน 2 จังหวัดได้แก่ จังหวัดเพชรบูรณ์ และนครราชสีมา
5) ปิดถึงวันที่ 19 เมษายน 2563 จํานวน 8 จังหวัด ได้แก่ จังหวัดน่าน ฉะเชิงเทรา นครนายก ปทุมธานี ตราด ราชบุรี สงขลา สตูล
6) ปิดถึงวันที่ 20 เมษายน 2563 จํานวน 19 จังหวัด ได้แก่ จังหวัดสมุทรสาคร กําแพงเพชร เชียงใหม่ หนองบัวลําภู แพร่ ชัยภูมิ สมุทรปราการ อ่างทอง ลําปาง สุโขทัย อุทัยธานี นนทบุรี ตาก พะเยา นราธิวาส หนองคาย นครสวรรค์ สิงห์บุรี และมหาสารคาม
7) ปิดถึงวันที่ 22 เมษายน 2563 จํานวน 1 จังหวัด ได้แก่ จังหวัดปัตตานี (ตั้งแต่วันที่ 13 เมษายน 2563)
8) ปิดถึงวันที่ 30 เมษายน 2563 จํานวน 27 จังหวัด ได้แก่ จังหวัดลําพูน บุรีรัมย์ สุรินทร์ นครปฐม สมุทรสงคราม ร้อยเอ็ด ชัยนาท สุพรรณบุรี มุกดาหาร ประจวบคีรีขันธ์ อุบลราชธานี กาญจนบุรี ปราจีนบุรี ตรัง จันทบุรี ชลบุรี ศรีสะเกษ อุดรธานี ชุมพร สระบุรี สระแก้ว เพชรบุรี นครพนม พังงา พัทลุง เลย และนครศรีธรรมราช (นครศรีธรรมราช ตั้งแต่ 13 เมษายน 2563)
9) ปิดจนกว่าจะมีคําสั่งเปลี่ยนแปลง จํานวน 2 จังหวัด ได้แก่ จังหวัดพิษณุโลก และภูเก็ต
รัฐบาลไทย-ข่าวทำเนียบรัฐบาล-“บิ๊กอู๋” ย้ำ แรงงานนอกระบบสำคัญ ช่วยขับเคลื่อนเศรษฐกิจ คุณภาพชีวิตต้องดีขึ้น
วันจันทร์ที่ 8 ตุลาคม 2561
“บิ๊กอู๋” ย้ํา แรงงานนอกระบบสําคัญ ช่วยขับเคลื่อนเศรษฐกิจ คุณภาพชีวิตต้องดีขึ้น
รมว.แรงงาน เป็นประธานในพิธีเปิดโครงการสัมมนา “งานที่มีคุณค่า กับการพัฒนาแรงงานนอกระบบ” ย้ํา รัฐบาลให้ความสําคัญและดูแลแก้ไขปัญหาแรงงานนอกระบบอย่างจริงจัง เนื่องจากแรงงานนอกระบบเป็นส่วนสําคัญในการขับเคลื่อนระบบเศรษฐกิจของประเทศ
วันที่ 8 ตุลาคม 2561 เวลา 09.30 น. พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิดโครงการสัมมนา "งานที่มีคุณค่า กับการพัฒนาแรงงานนอกระบบ" ร่วมกับ นายปีร์กะ ตาปีโอละ (Mr.Pirkka Tapiola) เอกอัครราชทูตวิสามัญผู้มีอํานาจเต็มแห่งสหภาพยุโรปประจําประเทศไทย โดยมีผู้บริหารกระทรวงแรงงาน ประธานมูลนิธิเพื่อการพัฒนาแรงงานและอาชีพ ผู้แทนองค์การแรงงานระหว่างประเทศ ผู้แทนองค์การระหว่างประเทศเพื่อการโยกย้ายถิ่นฐาน ประธานสมาพันธ์แรงงานนอกระบบ นักวิชาการ ภาคประชาสังคม และผู้แทนแรงงานนอกระบบ จํานวนกว่า 165 คน เข้าร่วมงาน ณ ศูนย์การประชุม รัชนีแจ่มจรัส สันนิบาตสหกรณ์แห่งประเทศไทย ถนนพิชัย เขตดุสิต กรุงเทพฯ
พลตํารวจเอก อดุลย์ฯ กล่าวว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี ได้ให้ความสําคัญกับแรงงานนอกระบบเป็นอย่างมาก เห็นได้จากนโยบายที่ให้ความสําคัญกับการดูแลและแก้ไขปัญหาให้กับแรงงานนอกระบบ ไม่ว่าจะเป็นการจัดตั้งกองคุ้มครองแรงงานนอกระบบขึ้นใหม่ในกระทรวงแรงงาน เพื่อดูแลแรงงานนอกระบบโดยตรง และการจัดทําแผนยุทธศาสตร์ 5 ปี ในการบริหารจัดการแรงงานนอกระบบ เนื่องจากรัฐบาลตระหนักดีว่าแรงงานนอกระบบทุกกลุ่มอาชีพ อาทิ ผู้รับงานไปทําที่บ้าน หาบเร่/แผงลอย ผู้ขับแท็กซี่ มอเตอร์ไซค์รับจ้าง ลูกจ้างทํางานบ้าน รวมทั้งแรงงานในภาคเกษตร ล้วนมีส่วนสําคัญในการขับเคลื่อนระบบเศรษฐกิจของประเทศ อย่างไรก็ตามเนื่องจากแรงงานนอกระบบมีความหลากหลายและมีจํานวนมากกว่า 24 ล้านคน ย่อมต้องมีปัญหาและอุปสรรคในการพัฒนางานอาชีพอย่างแน่นอน ซึ่งกระทรวงแรงงานได้พยายามอย่างเต็มที่ที่จะแก้ปัญหาที่เกิดขึ้น และจะทําต่อไปจนกว่าพี่น้องแรงงานจะมีความเป็นอยู่ที่ดี มีรายได้พอเพียงสําหรับการดํารงชีวิต และได้รับสิทธิขั้นพื้นฐานที่จําเป็นอย่างทั่วถึง สิ่งเหล่านี้จะเกิดขึ้นได้จําเป็นต้องได้รับความร่วมมือจากหลายฝ่าย
“การสัมมนาในวันนี้ จึงมีความสําคัญเป็นอย่างยิ่ง เพราะเป็นโอกาสที่ทุกฝ่ายที่เกี่ยวข้อง จะได้ปรึกษาหารือในประเด็นต่างๆ ที่เกี่ยวข้องกับการทํางานของแรงงานนอกระบบ เพื่อรณรงค์ให้แรงงานนอกระบบทุกสาขาอาชีพ และผู้ที่เกี่ยวข้อง ได้ร่วมกันพัฒนากฎหมาย นโยบาย มาตรการ รวมถึงแนวปฏิบัติ อันจะนําไปสู่การยกระดับคุณภาพชีวิตของแรงงานนอกระบบให้ดียิ่งขึ้นต่อไป” รมว.แรงงาน กล่าวในท้ายสุด
+++++++++++++++++++++++
รัฐบาลไทย-ข่าวทำเนียบรัฐบาล-เพิ่มค่าตอบแทนให้แก่ครูผู้สอนนักเรียนพิการในโรงเรียนเอกชน
วันศุกร์ที่ 10 พฤศจิกายน 2560
เพิ่มค่าตอบแทนให้แก่ครูผู้สอนนักเรียนพิการในโรงเรียนเอกชน
นักเรียนพิการ ต้องการการดูแลและเอาใจใส่ในการเรียนการสอนมากกว่าปกติ ครูจึงต้องให้ความทุ่มเทและเสียสละด้วยใจเมตตาเป็นอย่างมาก
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติปรับค่าตอบแทนพิเศษให้แก่ครูที่สอนนักเรียนพิการในโรงเรียนเอกชน จากอัตราคนละ 2,000 บาทต่อเดือน เป็นคนละ 2,500 บาทต่อเดือน เช่นเดียวกับครูที่สอนนักเรียนพิการในโรงเรียนของรัฐซึ่งได้รับการปรับค่าตอบแทนไปล่วงหน้าแล้ว เนื่องจากครูที่สอนนักเรียนพิการต้องทุ่มเทแรงกายแรงใจในการสอนมากกว่าปกติ ต้องศึกษาค้นคว้าเพิ่มเติมเกี่ยวกับการจัดกิจกรรมการเรียนรู้ การให้ความช่วยเหลือ ให้คําปรึกษา และการชี้แนะแนวทางการพัฒนาศักยภาพของนักเรียนพิการได้อย่างเหมาะสม ทั้งนี้ รัฐบาลมุ่งหวังให้ครูมีขวัญกําลังใจที่จะพัฒนาความรู้และประสิทธิภาพการสอนของตนเองอยู่เสมอ ซึ่งจะส่งผลให้นักเรียนพิการได้รับการพัฒนาทักษะความสามารถ และมีคุณภาพชีวิตที่ดีขึ้นในอนาคต
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.แรงงาน สานสัมพันธ์ประชาคมอาเซียน ส่งเสริมความร่วมมือด้านแรงงานอย่างครบวงจร
วันพุธที่ 28 พฤศจิกายน 2561
ก.แรงงาน สานสัมพันธ์ประชาคมอาเซียน ส่งเสริมความร่วมมือด้านแรงงานอย่างครบวงจร
ที่ปรึกษา รมว.แรงงาน นําทีมประชุมรัฐมนตรีแรงงานอาเซียน ครั้งที่ 25 และการประชุมรัฐมนตรีแรงงานอาเซียนบวกสาม ครั้งที่ 10 ส่งเสริมความร่วมมือและร่วมขับเคลื่อนภารกิจด้านแรงงานของประเทศสมาชิกอาเซียนอย่างครบวงจร โดยไม่ทิ้งใครไว้ข้างหลัง
พลตํารวจเอก สุวัฒน์ จันทร์อิทธิกุล ที่ปรึกษารัฐมนตรีว่าการกระทรวงแรงงาน หัวหน้าคณะผู้แทนไทย พร้อมด้วย นายสุรเดช วลีอิทธิกุล รองปลัดกระทรวงแรงงาน และคณะ เข้าร่วมการประชุมรัฐมนตรีแรงงานอาเซียน ครั้งที่ 25 ( 25th ASEAN Labour Minister Meeting : 25th ALMM) และการประชุมรัฐมนตรีแรงงานอาเซียนบวกสาม ครั้งที่ 10 (10th ASEAN Plus Three Labour Ministers Meeting : 10th ALMM + 3) ระหว่างวันที่ 28 – 29 พฤศจิกายน 2561 ณ กรุงกัวลาลัมเปอร์ ประเทศมาเลเซีย การประชุมดังกล่าวเป็นเวทีการประชุมระดับผู้นํา เพื่อส่งเสริมความร่วมมือด้านแรงงานของประเทศสมาชิกอาเซียน และแลกเปลี่ยนความคิดเห็นเกี่ยวกับการดําเนินงานตามกรอบแผนงานรัฐมนตรีแรงงานอาเซียน อาทิ ประเด็นการคุ้มครองสิทธิแรงงานต่างด้าว การส่งเสริมการเปลี่ยนผ่านจากการจ้างงานนอกระบบสู่การจ้างงานในระบบ การส่งเสริมงานสีเขียว เป็นต้น โดยหัวข้อหลักของการประชุมรัฐมนตรีแรงงานอาเซียน ครั้งที่ 25 ได้แก่ การส่งเสริมงานที่เป็นมิตรกับสิ่งแวดล้อม เพื่อการเจริญเติบโตอย่างเท่าเทียมและมีส่วนร่วมในประชาคมอาเซียน หรือ Promoting Green Jobs for Equity and Inclusive Growth of ASEAN Community โดยมี ดร. มหาเธร์ บิน โมฮามัด นายกรัฐมนตรีประเทศมาเลเซีย ให้เกียรติกล่าวเปิดการประชุมฯ
พลตํารวจเอก สุวัฒน์ฯ กล่าวว่า ประเทศไทยได้ร่วมสนับสนุนการขับเคลื่อนปฏิญญา แผนปฏิบัติการ ตลอดจนแนวคิดริเริ่มในการขับเคลื่อนการส่งเสริมการเข้าถึงงานที่เป็นมิตรต่อสิ่งแวดล้อม อันสอดคล้องกับการครบรอบ 100 ปี องค์การแรงงานระหว่างประเทศ (ILO) ซึ่งประเทศไทยจะมีการจัดงานขึ้นเพื่อเฉลิมฉลอง โดยมุ่งเน้นการเข้าถึงงานที่มีคุณค่าผ่านการส่งเสริมงานที่เป็นมิตรต่อสิ่งแวดล้อม การคุ้มครองสิทธิแรงงานต่างด้าว และการส่งเสริมเรื่องความปลอดภัยและอาชีวอนามัยในสถานประกอบการอย่างสอดคล้องกับมาตรฐานสากล เพื่อให้เกิดการคุ้มครองแรงงานท้องถิ่นและแรงงานต่างด้าวอย่างครบวงจร โดยไม่ทิ้งใครไว้ข้างหลัง
นอกจากนี้ ที่ประชุมยังได้รับรองขอบเขตอํานาจหน้าที่ (TOR) รัฐมนตรีแรงงานอาเซียน เพื่อเสริมสร้างความเข้มแข็งของกรอบความร่วมมือของรัฐมนตรีแรงงานอาเซียน และเปิดตัวสาส์นรัฐมนตรีแรงงานอาเซียนครบรอบ 25 ปี ซึ่งถือเป็นการรวบรวมผลงานสําคัญของกรอบความร่วมมือรัฐมนตรีแรงงานอาเซียน รวมถึงร่วมกันหารือเพื่อขยายความร่วมมือกับประเทศอาเซียนบวกสาม และแสวงหาแนวทางการส่งเสริมความร่วมมือทางวิชาการและความร่วมมือทางเทคนิคต่างๆ เพื่อยกระดับการขับเคลื่อนการดําเนินงานด้านแรงงานในภูมิภาคอาเซียนบวกสามให้มีประสิทธิภาพต่อไป
+++++++++++++++++++++++